1740 йылдарҙа кенәз ҡатыны М.С. Голицына Покровкала йорт төҙөй. Был йортто  1798 йылда рус дворяндары вәкиле һәм графтар нәҫеле Левашовтар һатып ала. 1839 йылдан йорттоң хужаһы булып  сауҙагәр Карзинкиндар  тора, улар унда картиналар галереяһы урынлаштыра. 1914 йылда  биләмәне байып киткән крәҫтиән И.Н. Шинков һатып ала. Ул Левашовтар йорто урынында килем йорто төҙөргә теләй, әммә уның пландарына Беренсе донъя һуғышы һәм Октябрь революцияһы ҡамасаулай.